OpenLLM-France/wikimedia huggingface dataset:
# Constança d'Aragó i d'Anjou

Constança d'Aragó (València, 4 d'abril de 1300 - Castillo de Garcimuñoz, 19 d'octubre de 1327) fou infanta d'Aragó. Fou la quarta filla de Jaume el Just i Blanca de Nàpols. Per línia paterna era neta del comte-rei Pere el Gran i Constança de Sicília, i per línia materna de Carles II de Nàpols i Maria d'Hongria. Fou la germana petita del també comte-rei Alfons el Benigne, així com dels comtes Pere IV de Ribagorça i Ramon Berenguer I d'Empúries. El 5 d'abril de 1312 es casà a Xàtiva amb Joan Manuel de Castella, fill de l'infant Joan Manuel de Borgonya i de Suàbia. D'aquesta unió nasqueren quatre fills, la infanta Constança Manuel (~1320-1345) casada el 1325 amb el rei Alfons XI de Castella i el 1339 amb Pere I de Portugal; i la infanta Beatriu Manuel, morta molt jove.

## Referències

* ↑ «Constanza de Aragón» (en castellà). Gran Enciclopedia Aragonesa, 2000. Arxivat de l'original el 2021-05-06. [Consulta: 17 gener 2016].
* ↑ «Doña Constanza de Aragón: el triste destino de una mujer medieval» (en castellà). Museo Arqueológico José Maria Soler Villena. [Consulta: 17 gener 2016].
# Constança d'Aragó

Constança d'Aragó és el nom dels següents personatges:
* Constança d'Aragó (filla de Jaume I), princesa d'Aragó, filla de Jaume I (1238 - 1275)
* Constança d'Aragó i de Castella, princesa de la Corona d'Aragó, reina consort d'Hongria i emperadriu consort del Sacre Imperi Romanogermànic (1196-1222)
* Constança d'Aragó o Constança de Sicília, reina consort d'Aragó i de València i comtessa de Barcelona, i reina de Sicília (1247-1302)
* Constança de Portugal i d'Aragó, infanta de Portugal i reina consort de Castella (1290-1312)
* Constança d'Aragó i d'Entença, princesa d'Aragó i reina consort de Mallorca (1318-1346)
* Constança d'Aragó i de Navarra, princesa d'Aragó i reina consort de Sicília (1343-1363)
* Constança d'Aragó i d'Anjou, infanta d'Aragó (1300 - 1327)
# Conjunt (estructura de dades)

En informàtica, un conjunt és un tipus d'estructura de dades que conté elements amb valors únics (no poden existir dos elements amb el mateix valor dins del mateix conjunt). No existeix un ordre a priori dels elements dins del conjunt.
Les operacions habituals sobre un conjunt són:
Les habituals dels contenidors (vegeu l'article contenidor):
* Una operació per comprovar quan un conjunt està buit.
* Una operació per obtenir el nombre d'elements presents al conjunt
* Un iterador sobre cada un dels elements del conjunt
Les específiques d'un conjunt:
* Un constructor per crear un conjunt inicialment buit
* Una operació per afegir un nou element amb un nou valor, si encara no existeix
* Una operació per eliminar l'element que té un determinat valor, si existeix
* Una operació per verificar si existeix un element amb un determinat valor
Les operacions booleanes pròpies de la teoria de conjunts:
* Unió: conjunt unió dels elements de dos conjunts, un nou conjunt amb els elements presents en qualsevol dels dos primers conjunts
* Intersecció: conjunt intersecció dels elements de dos conjunts, un nou conjunt amb els elements presents alhora als dos primers conjunts
* Diferència: conjunt diferència dels elements de dos conjunts, un nou conjunt amb els elements presents al primer conjunt però sense els que són presents al segon conjunt
* Subconjunt: una operació per verificar si un conjunt és un subconjunt d'un altre, si tots els elements presents al primer conjunt són alhora presents a l'altra
Viccionari
# Conjunt Maria Llinàs III

El Conjunt Maria Llinàs III és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

La filera del carrer Villà estava formada, inicialment, per tres casetes però finalment en foren bastides quatre.
Els elements ornamentals són les llindes que apareixen a totes les obertures de la façana. Aquesta llinda està feta amb arrebossat imitant dovelles. El ràfec sobre surt força.
La casa número 13 només té planta baixa, i és similar a les cases del carrer Àngel Guimerà, 10-12 però amb la composició de façanes idèntica a la resta de la filera del carrer Villà. La façana es remata amb una cornisa molt sortint amb balustrada.

## Referències

* 1 2 3 «Conjunt Maria Llinàs III». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Cooperstown (Nova York)

Cooperstown és una població dels Estats Units a l'estat de Nova York. Segons el cens del 2000 tenia 2.032 habitants.

## Demografia

Segons el cens del 2000, Cooperstown tenia 2.032 habitants, 906 habitatges, i 479 famílies. La densitat de població era de 509,5 habitants/km².
Dels 906 habitatges en un 23,2% hi vivien nens de menys de 18 anys, en un 41,9% hi vivien parelles casades, en un 8,7% dones solteres, i en un 47,1% no eren unitats familiars. En el 41,4% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,2% tenia menys de 18 anys, un 5,4% entre 18 i 24, un 24,7% entre 25 i 44, un 22,8% de 45 a 60 i un 26,9% 65 anys o més.
L'edat mediana era de 45 anys. Per cada 100 dones de 18 o més anys hi havia 76,8 homes.
La renda mediana per habitatge era de 36.992 $ i la renda mediana per família de 50.250 $. Els homes tenien una renda mediana de 39.625 $ mentre que les dones 20.595 $. La renda per capita de la població era de 26.799 $. Entorn del 5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cooperstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cooperstown». American Fact Finder. Oficina del Cens dels Estats Units, 12-01-2010.
# Cooperativa la Concòrdia

La Cooperativa la Concòrdia és una obra de Cabrils (Maresme) inclosa a l'Inventari del Patrimoni Arquitectònic de Catalunya.

## Descripció

Edifici construït a principis de segle per la mutualitat i cooperativa "La Concòrdia" -creada a les darreries del segle XIX-. L'edifici situat molt a prop de les dues fàbriques tèxtils de la població i del sindicat de l'època. Actualment conserva el cafè-bar i un ampli auditori recentment reformat. Continua essent el local de l'associació, avui la única entitat privada organitzadora dels actes culturals del poble.

## Referències

* ↑ «Cooperativa la Concòrdia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Comtat de Yoknapatawpha

El comtat de Yoknapatawpha (anglès: Yoknapatawpha County, pronunciat [jɒknəpəˈtɔfə] en AFI) és un comtat fictici dels Estats Units d'Amèrica que ocupa un lloc preeminent en gran part d'obres de William Faulkner, moltes de les quals tenen lloc en aquest territori. La seva inspiració és el comtat de Lafayette (Mississipi) i la seva capital, Oxford. Faulkner sovint s'hi referia com "el meu comtat apòcrif". A partir del seu llibre Sartoris, Faulkner el faria servir en totes les seves novel·les excepte Pylon, The Wild Palms i A Fable.
A les pàgines finals de la novel·la Absalom, Absalom! l'autor inclogué un mapa del comtat. Els estudiosos de Faulkner han intentat localitzar totes les localitzacions emprades en la seva ficció.
La paraula prové de dues paraules de la llengua chickasaw, Yocona i petopha, que signifiquen "terra dividida". Faulkner, davant del seu públic a la Universitat de Virgínia, digué que aquest mot compost vol dir "terra que flueix lentament per terra plana". Yokanapatawpha era el nom original de l'actual riu Yocona, un afluent del Tallahatchie que creua la part sud del comtat de Lafayette, d'on Oxford és la capital administrativa.
Aquestes terres originalment pertanyien als chickasaw. Els blancs s'hi instal·laren al voltant de l'any 1800. Abans de la Guerra Civil dels Estats Units, el comtat estava format per diverses plantacions: la de Louis Grenier al sud-est, la de McCaslin al nord-est, la de Sutpen al nord-oest i les de Compson i Sartoris just al costat de Jefferson. Més endavant el comtat esdevindria un conjunt de petites granges. Cap al 1936 hi havia una població de 25.611 habitants, dels quals 6.298 eren blancs i 19.313 negres.

## Novel·les i relats que hi transcorren

Llistats segons la cronologia interna de les seves narracions:
* The Unvanquished (1938)
* The Hamlet (1940)
* The Reivers (1962)
* Absalom, Absalom! (1936)
* Sartoris (1929)
* The Town (1957)
* "Old Man" (1939), published in If I Forget Thee, Jerusalem
* The Sound and the Fury (El soroll i la fúria) (1929)
* A Rose for Emily (1930)
* As I Lay Dying (Mentre Agonitzo) (1930)
* Sanctuary (1931)
* Light in August (1932)
* Requiem for a Nun (Rèquiem per una Monja) (1951)
* Go Down, Moses (1942)
* Intruder in the Dust (1948)
* Knight's Gambit (1949)
* The Mansion (1959)

## Referències

* ↑ «A Faulkner Glossary: Yoknapatawpha County Map.». Arxivat de l'original el 2016-07-25. [Consulta: 24 juny 2015].
* ↑ Hagood, Taylor (January 22, 2014) "The Digital Yoknapatawpha Project", Southern Spaces.
* ↑ «Àudio de la pronunciació per Faulkner.». Arxivat de l'original el 2015-06-24. [Consulta: 24 juny 2015].
* ↑ Riu Yokona segons The Geographic Names Information System (GNIS),
# Comà

Comà (en llatí: Comanus, en grec antic: Κομανός) va ser un ministre de Ptolemeu VIII Evergetes II.
Polibi diu que va dirigir una ambaixada a Síria per acordar la pau amb Antíoc IV Epífanes (174 aC-164 aC) l'any 169 aC. El 162 aC va ser enviat com a ambaixador a Roma, per reclamar l'illa de Xipre que havia estat assignada a Evergetes en la partició del regne.

## Referències

* ↑ Polibi. Història, XXVIII, 16; XXXI, 27
# Concert per a violí en mi major (Bach)

El Concert per a violí en mi major de J. S. Bach (BWV 1042) és un concert en el que el solista és el violí. Està acompanyat per una orquestra de corda i baix continu. S'estructura en tres moviments:
* Allegro
* Adagio e sempre piano
* Allegro

## Audició

Audició dels tres moviments interpretat per l'Advent Chamber Orchestra amb el violinista Jacques Israelievitch:
* 1. Allegro (?·pàg.)
* 2. Adagio e sempre piano (?·pàg.)
* 3. Allegro (?·pàg.)

## Referències

* 1 2 Originalment composta per a llaüt, està interpretat a la guitarra per Gordon Rowland. Per cortesia de Musopen

## Enllaços externs

* Informació i arxius sobre el Concert per a violí en Mi M a Mutopiaproject (anglès)
# Copa bosniana de bàsquet

La copa bosniana de bàsquet és la segona competició de basquetbol de Bòsnia i Hercegovina. Es disputa des de l'any 1994 i des de l'any 2000 participen també equips de la República Srpska.

## Historial

| 1994 KK Sloboda Tuzla 1995 KK Sloboda Tuzla 1996 KK Sloboda Tuzla 1997 KK Sloboda Tuzla 1998 HKK Široki 1999 KK Sloboda Tuzla 2000 KK Borac Banja Luka 2001 KK Sloboda Tuzla 2002 HKK Široki | 2003 HKK Široki 2004 HKK Široki 2005 KK Bosna Sarajevo 2006 HKK Široki 2007 KK Igokea 2008 HKK Široki 2009 KK Bosna Sarajevo 2010 KK Bosna Sarajevo 2011 HKK Široki | 2012 HKK Široki 2013 KK Igokea 2014 HKK Široki 2015 KK Igokea 2016 KK Igokea 2017 KK Igokea 2018 KK Igokea 2019 KK Igokea 2020 OKK Spars Sarajevo |

## Palmarès

| Club | Títols |
| HKK Široki | 9 |
| KK Igokea | 7 |
| KK Sloboda Tuzla | 6 |
| KK Bosna Sarajevo | 3 |
| OKK Spars Sarajevo | 1 |
| KK Borac Banja Luka | 1 |

## Enllaços externs

* Federació de bàsquet de Bòsnia i Hercegovina
# Coreth

Coreth (francès Couret) és un municipi occità de Comenge, a Gascunya, situat al departament de l'Alta Garona i a la regió d'Occitània.

## Referències

* ↑ Toponímia occitana
# Cova de Barravés

La Cova de Barravés, és una cova del terme municipal de Tremp, al Pallars Jussà, a l'antic terme de Sapeira.
Està situada en el vessant meridional del Morral de Penafel, a la dreta del barranc del Bosc, a llevant de la Masia de Barravés, que li dona nom.

## Bibliografia

* DE VALLES, Jordi. "Cova de Barravés". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Cotton Valley

Cotton Valley és una població dels Estats Units a l'estat de Louisiana. Segons el cens del 2000 tenia 1.189 habitants.

## Demografia

Segons el cens del 2000, Cotton Valley tenia 1.189 habitants, 477 habitatges, i 313 famílies. La densitat de població era de 173,9 habitants/km².
Dels 477 habitatges en un 28,1% hi vivien nens de menys de 18 anys, en un 41,9% hi vivien parelles casades, en un 19,5% dones solteres, i en un 34,2% no eren unitats familiars. En el 31,4% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,7% tenia menys de 18 anys, un 11,4% entre 18 i 24, un 23,7% entre 25 i 44, un 21,8% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 86,5 homes.
La renda mediana per habitatge era de 22.000 $ i la renda mediana per família de 30.515 $. Els homes tenien una renda mediana de 30.345 $ mentre que les dones 21.635 $. La renda per capita de la població era de 12.662 $. Entorn del 25,9% de les famílies i el 30,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cotton Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Cotton Valley». American Fact Finder. Oficina del Cens dels Estats Units, 12-01-2010.
# Cristòfol de Hessen-Kassel

Cristòfol de Hessen-Kassel, príncep de Hessen-Kassel (Frankfurt del Main, 1901 - accident aeri a les proximitats de Forli, 1943) va ser un príncep de Hessen-Kassel amb el tractament d'altesa reial que contragué matrimoni amb la princesa Sofia de Grècia.
Nascut a la ciutat de Frankfurt del Main el dia 14 de maig de 1901 essent fill del landgravi Frederic Carles de Hessen-Kassel i de la princesa Margarida de Prússia. Cristòfol era net per via paterna del landgravi Frederic Guillem de Hessen-Kassel i de la princesa Anna de Prússia i per via materna ho era del kàiser Frederic III de Prússia i de la princesa reial Victòria del Regne Unit.
El dia 15 de desembre de 1930 contragué matrimoni amb la princesa Sofia de Grècia, filla del príncep Andreu de Grècia i de la princesa Alícia de Battenberg. Sofia era neta per via paterna del rei Jordi I de Grècia i de la gran duquessa Olga de Rússia i per via materna del príncep Lluís de Battenberg i de la princesa Victòria de Hessen-Darmstadt. La parella tingué cinc fills:
Cristòfol estingué compromès amb el nacionalsocialisme des dels primers dies. Cap del servei secret de Göring i ajudant de Heinrich Himmler, Cristòfol era membre de la SS. Malgrat tot, els darrers dies de la seva vida semblà haver perdut la confiança amb Adolf Hitler i el nacionalsocialisme.
El dia 7 d'octubre de 1943 als Apenins a les proximitat de la ciutat de Forli. Són moltes les teories que involucren el mateix Hitler en l'accident que té moltes similituds amb altres atemptats com els del rei Boris III de Bulgària.
# Cowspiracy

Cowspiracy: The Sustainability Secret és un documental del 2014, produït i dirigit per Kip Andersen i Keegan Kuhn. El documental explora l'impacte de la ramaderia a el medi ambient i investiga les polítiques de diferents organitzacions ambientals sobre aquest tema. Dins les organitzacions investigades a el documental es troben Greenpeace, Serra Club, Surfrider Foundation, i Rainforest Action Network.
El documental va ser finançat per IndieGoGo.

## Personatges entrevistats

* Lisa Agabian (Sigui Shepherd Conservation Society)
* Manucher Alemi (Water Resources Departamen)
* Lindsey Allen (Rainforest Action Network)
* Kip Andersen (co-director)
* Will Anderson (Greenpeace)
* Deniz Bolbol (American Wild Horse)
* Heather Cooley (Pacific Institute)
* Kamyar Guivetchi (Water Resources Department)
* Bruce Hamilton (Serra Club)
* Susan Hartland (Sigui Shepherd Conservation Society)
* Michael Klaper (Doctor)
* Howard Lyman
* Demosthenes Maratos (Sustainability Institute)
* Txad Nelsen (Surfrider Foundation)
* Ann Notthoff (Natural Resources Defense Council)
* Richard Oppenlander (environmental researcher)
* lauren Ornelas (Food Empowerment Project)
* Michael Pollan
* William Potter
* Leila Salazar (Amazon Watch)
* Geoff Shester (Oceana)
* Kirk R. Smith (Environmental Health Sciences)

## Premis

Cowspiracy va guanyar el premi Audience Choice Award al festival de cine South African Eco Film.
* ↑ «IMDb».
* ↑ «Cowspiracy Wins Audience Choice Award» Arxivat 2015-04-16 a Wayback Machine.. The South African Eco Film Festival. 9 de abril de 2015. Consulta: 9 de abril de 2015. «Cowspiracy Wins Audience Choice Award». The South African Eco Film Festival, 09-04-2015 [Consulta: 9 abril 2015]. Arxivat 2015-04-16 a Wayback Machine.
# Critèrium Internacional 2012

El Critérium Internacional 2012, 81a edició del Critérium Internacional es disputà entre el 24 i el 25 de març de 2012. La cursa forma part de l'UCI Europa Tour 2012, i fou guanyada per l'australià Cadel Evans.

## Equips participants

16 equips prenen part en la cursa:
* 8 ProTeams: AG2R La Mondiale, BMC Racing Team, Euskaltel–Euskadi, FDJ-BigMat, Garmin-Barracuda, RadioShack-Nissan, Team Sky
* 7 equips continentals professionals: Bretagne-Schuller, Cofidis, Colombia-Coldeportes, Team Europcar, Project 1t4i, Saur-Sojasun, Team Type 1-Sanofi
* 2 equips continentals: BigMat-Auber 93, VC La Pomme Marseille

## Etapes

| Etapa | Data | Recorregut | Km | Vencedor d'etapa | Líder de la general |
| 1a etapa | 24 de març | Porto-Vecchio - Porto-Vecchio | 89,5 | Florian Vachon (FRA) | Florian Vachon (FRA) |
| 2a etapa | 24 de març | Porto-Vecchio - Porto-Vecchio (CRI) | 6,5 | Cadel Evans (AUS) | Cadel Evans (AUS) |
| 3a etapa | 25 de març | Porto-Vecchio - Coll de l'Ospedale | 179 | Pierrick Fédrigo (FRA) | Cadel Evans (AUS) |

## Classificacions finals
### Classificació general

| Pos | Ciclista | Equip | Temps |
| 1 | Cadel Evans (AUS) | BMC Racing Team | 7h 03' 43" |
| 2 | Pierrick Fédrigo (FRA) | FDJ-BigMat | + 08" |
| 3 | Michael Rogers (AUS) | Team Sky | + 08" |
| 4 | Lars Petter Nordhaug (NOR) | Team Sky | + 09" |
| 5 | Rinaldo Nocentini (ITA) | AG2R La Mondiale | + 09" |
| 6 | Maxime Monfort (BEL) | RadioShack-Nissan | + 23" |
| 7 | Igor Antón (ESP) | Euskaltel–Euskadi | + 38" |
| 8 | Thomas Lövkvist (SWE) | Team Sky | + 42" |
| 9 | Hubert Dupont (FRA) | AG2R La Mondiale | + 47" |
| 10 | Christophe Riblon (FRA) | AG2R La Mondiale | + 1' 11" |

### Classificacions secundàries

* Classificació dels punts: Cadel Evans (BMC Racing Team)
* Classificació de la muntanya: Matteo Montaguti (AG2R La Mondiale)
* Classificació dels joves: Cyril Gautier (Team Europcar)
* Classificació per equips: Team Sky

## Evolució de les classificacions

| Etapa (Vencedor) | Classificació general | Classificació per punts | Classificació de la muntanya | Classificació dels joves | Classificació per equips |
| 1a etapa (Florian Vachon) | Florian Vachon | Florian Vachon | Julien Berard | Clément Koretzky | Bretagne-Schuller |
| 2a etapa (Cadel Evans) | Cadel Evans | Simon Geschke | Julien Berard | Luke Rowe | BMC Racing Team |
| 3a etapa (Pierrick Fédrigo) | Cadel Evans | Cadel Evans | Matteo Montaguti | Cyril Gautier | Team Sky |
| Classificació final | Cadel Evans | Cadel Evans | Matteo Montaguti | Cyril Gautier | Team Sky |

## Enllaços externs

* (francès) (anglès) Web oficial
# Corte Savella

La Corte Savella va ser un edifici construït a Roma, a prop de la Basílica de Santa Sabina, pel papa Honori IV i utilitzat de residència papal. S'hi va celebrar l'elecció papal de 1287-88.
Anys després va ser un tribunal i presó romana confiada a la família Savelli des de 1375 com a mariscals i guardians del conclave. Estudiava els casos penals locals i va estendre la seva jurisdicció a tots els membres laics de la casa papal, una tasca que feia conjuntament amb Tor di Nona. Tenia el dret d'infligir la pena capital o empresonar. El tribunal disposava d'un jutge, dos notaris, 1 xèrif, un guardià de la presó i un executor de les penes. Arran de la sol·licitud d'ampliació de la cort que van demanar els Savelli, el 1652 el Papa Innocenci X va prendre nota de les condicions d'extrema degradació del centre i va decretar l'abolició dels privilegis a la família.

## Referències

* ↑ Smith, 1892, p. 93.
* ↑ Bagliani and Peterson, 2000, p. 176.
* ↑ Walsh, 2003, p. 88.
* ↑ R. Lanciani, The ruins and excavations of ancient Rome, p.491, 1897; Marcel Prou, Les registres d'Honorius IV publiés d'après le manuscrit des archives du Vatican, p. 578. 1886.
* ↑ V. Paglia, La Pietà dei carcerati: confraternite e società a Roma nei secoli XVI-XVIII, 1980.

## Bibliografia

* Bagliani, Agostino Paravincini, and Peterson, David S. 2000. The Pope's Body. University of Chicago Press. ISBN 0226034372.
* Smith, Philip. 1892. The History of the Christian Church. Harper & Bros.
* Walsh, Michael J. 2003. The Conclave: A Sometimes Secret and Occasionally Bloody History of Papal Elections. Rowman & Littlefield. ISBN 158051135X.
# Cub truncat

En geometria, el cub truncat és un dels tretze políedres arquimedians. S'obté truncant els vuit vèrtex del cub. Té 14 cares, 6 de les quals són octagonals i 8 triangulars, 36 arestes i a cadascun dels seus 24 vèrtex i concorren dues cares octogonals i una triangular.

## Àrea i volum

Les fórmules per calcular l'àrea A i el volum V d'un cub truncat tal que les seves arestes tenen longitud a són les següents:
    $(12+12{\sqrt {2}}+2{\sqrt {3}})a^{2},$
    $(7+{\begin{matrix}{14 \over 3}\end{matrix}}{\sqrt {2}})a^{3}.$

## Esferes circumscrita, inscrita i tangent a les arestes

Els radis R, r i $\rho$ de les esferes circumscrita, inscrita i tangent a les arestes respectivament són:
${\begin{aligned}&R={\frac {a{\sqrt {7+4{\sqrt {2}}}}}{2}}\\&r={\frac {a\left(5+2{\sqrt {2}}\right){\sqrt {7+4{\sqrt {2}}}}}{17}}\\&\rho ={\frac {a\left(2+{\sqrt {2}}\right)}{2}}\\\end{aligned}}$
On a és la longitud de les arestes.

## Dualitat

El políedre dual del cub truncat és el octàedre triakis.

## Desenvolupament pla

* Desenvolupament pla del cub truncat
* Rotació total d'un cub truncat

## Simetries

El grup de simetria del cub truncat té 48 elements; el grup de les simetries que preserven les orientacions és el grup octàedric $O\cong S_{4}$. Són els mateixos grups de simetria que pel cub, l'octàedre, i l'octàedre truncat.

## Políedres relacionats

La següent successió de políedres il·lustra una transició des del cub a l'octàedre passant pel cub truncat:
| cub | cub truncat | cuboctàedre | octàedre truncat | octàedre |

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 13
* Políedres arquimedians Arxivat 2008-08-27 a Wayback Machine.
* Paper models of Archimedean solids